الفندق: فندق نارسيس الرياض
 التقييم: "“اذا تدور الفخامة والرفاهية .. مالك غير نارسيس ♥”. الفندق جميل جمييييل وأكبر غلط اني كل هالسنين ماسكنت فيه .. خذنا غرفة في الدور السابع (أفضل دور عندهم) فخامة ونظافة وغرف تفتح النفس , يكفي ان الدريشه على طول الجدار هذا لحاله سعة صدر وشراحه . اطلالة البانيو جمييله على الهواء الطلق بس بقزاز طبعا لكن منظر الغيوم فضيع .. الطاقم عندهم اعطيه مليون من 10 , ضيفونا ضيافه مجانية لين تجهز غرفتنا .. التعامل معهم جدا مريح وسلس , ضيافة القهوة العربية مجانا توصلنا لين الغرفة .عن نفسي راح اكرر الزيارة اكثر من مره رغم اننا ساكنين قريب من الرياض لكن من باب تغيير الجو والروتين حلو الواحد ياخذ غرفة لمدة ليلة او ليلتين في فندق فخم مثل نارسيس , خصوصا انك طول الوقت بتكون في الفندق فلازم تستمتع بكل خدماته والرفاهية اللي فيه .. السرير كان بطل ومرررريح .. استقبلتنا الغرفة بباقة ورد جميلة اشكر الادارة عليها رغم اني ماطلبتها لكن ما انساها لهم .. بوفيه الغدا لايفوتكم لذييييذ ويستاهل قيمته (220ريال للشخص) جلسات البارتشن فضيعه وبشاشة خاصة ياسلام . خدمة البوفيه عندهم ممتازة قليل ألقاها ببوفيهات الفنادق . ان شاء الله لو تيسرت لي أيت يوم والميزانية تكفي اهم شي خخخخخ راح احجز عندهم باذن الله. كان فيه ازعاج من الحفريات بسيط .. وكلمت الاستقبال في دقايق اتصل علينا المدير وقال بنغير غرفتكم للجناح ونعتذر عن الازعاج ,, اكتفينا بتغيير الغرفة فقط لغرفة ثانية في نفس الدور ومن غيرنا الغرفة ماصرنا نسمع اي صوت نهائيا"